

Като взе предвид:

* Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
* Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза (...)[[1]](#footnote-2), и по-специално член 44 от него,
* общия бюджет на Европейския съюз за 2020 финансова година, приет на 27 ноември 2019 г.[[2]](#footnote-3),
* коригиращ бюджет № 1/2020[[3]](#footnote-4), приет на 17 април 2020 г.,
* коригиращ бюджет № 2/2020[[4]](#footnote-5), приет на 17 април 2020 г.,
* проект на коригиращ бюджет № 3/2020[[5]](#footnote-6), приет на 15 април 2020 г.,
* проект на коригиращ бюджет № 4/2020[[6]](#footnote-7), приет на 30 април 2020 г.,
* проект на коригиращ бюджет № 5/2020[[7]](#footnote-8), приет на 3 юни 2020 г.,

С настоящото Европейската комисия представя на Европейския парламент и на Съвета проект на коригиращ бюджет № 6/2020 към бюджета за 2020 г.

**ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ**

Промените в общата приходна част и раздел III са достъпни в EUR-Lex (<https://eur-lex.europa.eu/budget/www/index-bg.htm>).

**Съдържание**

[1. Въведение 3](#_Toc42853165)

[2. Компонент за подкрепа на платежоспособността в рамките на Европейския фонд за стратегически инвестиции (ЕФСИ) 3](#_Toc42853166)

[3. Увеличаване на средствата за Европейския фонд за устойчиво развитие (ЕФУР) 3](#_Toc42853167)

[4. Организиране на новата инициатива React-EU 4](#_Toc42853168)

[5. Увеличаване на капитала на Европейския инвестиционен фонд (ЕИФ) 5](#_Toc42853169)

[6. Финансиране 5](#_Toc42853170)

[7. Обобщаваща таблица по функции от МФР 7](#_Toc42853171)

**ОБЯСНИТЕЛЕН МЕМОРАНДУМ**

**1.** **Въведение**

Целта на проект на коригиращ бюджет (ПКБ) № 6 за 2020 г. е да се осигурят 11 540,0 милиона евро бюджетни кредити за поети задължения и 6 540,0 милиона евро бюджетни кредити за плащания, за да се отрази въздействието на законодателните предложения, приети от Комисията на 27, 28 и 29 май в рамките на пакета от мерки за икономическо възстановяване на Европейския съюз[[8]](#footnote-9), като той допълва предложението за преразглеждане на Регламента за многогодишната финансова рамка за 2020 г.[[9]](#footnote-10)

2. Компонент за подкрепа на платежоспособността в рамките на Европейския фонд за стратегически инвестиции (ЕФСИ)

Предложението за изменение на Регламента за ЕФСИ[[10]](#footnote-11) включва създаването на специален инструмент за подкрепа на платежоспособността, който ще мобилизира частен капитал с цел подкрепа на платежоспособността на дружествата, засегнати от кризата, породена от COVID-19, за да се възстанови нормалната дейност и да се насърчи постигането на устойчиви и рентабилни стопански резултати, да се запазят работните места и да се поддържа конкурентоспособността на европейските предприятия. Бюджетните кредити ще увеличат средствата за гаранционния фонд на ЕФСИ, за да се подкрепят гаранциите, предоставяни в рамките на новия компонент за подкрепа на платежоспособността, да се увеличи финансовият пакет, предназначен за Европейския консултантски център по инвестиционни въпроси и Европейския портал за инвестиционни проекти за мерки за подкрепа на платежоспособността, и да се осигури възможност инструментът за подкрепа на платежоспособността да започне да функционира още през 2020 г.

Предлагат се разходи за административна подкрепа, за да се финансират анализът на риска и разходите за докладване, определянето и мониторингът на правила за привеждане в съответствие и разходите за информационни технологии.

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
| 01 01 04 01 | Разходи за подкрепа за Европейския фонд за стратегически инвестиции (ЕФСИ) | 2 000 000 | 2 000 000 |
| 01 04 05 02 | Гаранционен фонд на ЕФСИ — Компонент за инструмента за подкрепа на платежоспособността | 4 980 000 000 | 2 490 000 000 |
| 01 04 06 02 | Европейски консултантски център по инвестиционни въпроси и Европейски портал за инвестиционни проекти — Компонент за инструмента за подкрепа на платежоспособността | 18 000 000 | 8 000 000 |
| **Общо** | | **5 000 000 000** | **2 500 000 000** |

**3.** **Увеличаване на средствата за Европейския фонд за устойчиво развитие (ЕФУР)**

В рамките на мерките в отговор на пандемията от COVID-19 и последиците от нея бе предложено да бъде изменен Регламентът за ЕФУР[[11]](#footnote-12). Предоставянето на допълнителни средства на ЕФУР съгласно настоящата многогодишна финансова рамка ще увеличи капацитета на Фонда да предоставя гаранции в партньорските държави и по този начин ще улесни предприемането на бързи мерки във връзка с пандемията от COVID-19 в тези региони. Изменението включва Западните Балкани в географския обхват и също така удължава с една година — до 31 декември 2021 г. — инвестиционния период, през който могат да бъдат сключвани споразумения за гаранция от ЕФУР в подкрепа на операции по финансиране и инвестиране.

Предлагат се ограничени по размер разходи за административни и техническа подкрепа за удължаването на срока на действие на Регламента, по-специално за изменението на договорите за подкрепа на ЕФУР, за да бъдат включени Западните Балкани[[12]](#footnote-13) в техния обхват.

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
| 01 01 04 02 | Разходи за подкрепа за Европейския фонд за устойчиво развитие (ЕФУР) | 1 000 000 | 1 000 000 |
| 01 03 08 02 | Провизиране на гаранционния фонд на ЕФУР — Мерки в отговор на пандемията от COVID-19 | 1 039 000 000 | 1 039 000 000 |
| **Общо** | | **1 040 000 000** | **1 040 000 000** |

**4.** **Организиране на новата инициатива React-EU**

В рамките на инициативата React-EU[[13]](#footnote-14) държавите членки ще имат право да използват допълнителни средства по целта „Инвестиции за растеж и работни места“ от Европейския фонд за регионално развитие (ЕФРР) или Европейския социален фонд (ЕСФ), за да подкрепят операции за насърчаване на възстановяването от кризата в контекста на пандемията от COVID-19 в регионите, чиято икономика и работни места са засегнати по-тежко, и за подготвяне на възстановяването на техните икономики, или ще имат право доброволно да увеличат размера на средствата, отпускани за програмите, подпомагани от Фонда за европейско подпомагане на най-нуждаещите се лица (ФЕПНЛ).

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
| 04 02 59 | Европейски социален фонд — Финансиране по линия на REACT-EU | 1 494 750 000 | 747 375 000 |
| 04 02 63 03 | Европейски социален фонд — Оперативна техническа помощ — Финансиране по линия на REACT-EU | 5 250 000 | 2 625 000 |
| 04 06 03 01 | ФЕПНЛ — Оперативни разходи — Финансиране по линия на REACT-EU | p.m. | p.m. |
| 04 06 03 02 | ФЕПНЛ — Оперативна техническа помощ — Финансиране по линия на REACT-EU | p.m. | p.m. |
| 13 03 59 | Европейски фонд за регионално развитие (ЕФРР) — Финансиране по линия на REACT-EU | 3 487 750 000 | 1 743 875 000 |
| 13 03 65 03 | Европейски фонд за регионално развитие (ЕФРР) — Оперативна техническа помощ — Финансиране по линия на REACT-EU | 12 250 000 | 6 125 000 |
| **Общо** | | **5 000 000 000** | **2 500 000 000** |

Поради извънредните обстоятелства се предлагат специални правила за изпълнението на бюджетните кредити на React-EU (значително по размер първоначално предварително финансиране и 100 % съфинансиране от ЕС). Необходимо е тези ресурси да бъдат програмирани в рамките на една или повече нови специални приоритетни оси или, когато е целесъобразно, в рамките на нова специална оперативна програма. Бюджетната структура ще бъде съответно адаптирана: ще бъдат създадени 3 нови бюджетни реда в дял 04 „Трудова заетост, социални въпроси и приобщаване“ за ЕСФ и за ФЕПНЛ и в дял 13 „Регионална и селищна политика“ за ЕФРР, за да се даде възможност за прозрачно изпълнение на инициативата React-EU и прозрачно докладване за нея. Разпределението на средствата между редовете за ЕСФ и ЕФРР е индикативно, тъй като окончателните суми за всеки фонд ще станат известни, след като програмите бъдат приети.

**5.** **Увеличаване на капитала на Европейския инвестиционен фонд (ЕИФ)**

Комисията и Европейският инвестиционен фонд ще засилят сътрудничеството си, като ЕИФ отговаря за изпълнението на допълнителни суми по гаранции, обезпечени от бюджета на ЕС в рамките на пакета от мерки за икономическо възстановяване на Съюза. За да се поддържа финансовият капацитет и да се запази високият рейтинг на ЕИФ на финансовите пазари, от съществено значение е капиталът на ЕИФ да бъде увеличен. Европейският съюз следва да участва в това увеличение в съответствие с многогодишната си съвместна работа с ЕИФ. Бюджетните кредити ще бъдат използвани за участие в увеличението на капитала, което ЕИФ предвижда да бъде направено през 2020 г.

След като управителният съвет потвърди увеличението на капитала на ЕИФ, Комисията ще представи предложение за Решение на Европейския парламент и на Съвета относно участието на Европейския съюз в увеличението на капитала на ЕИФ. В очакване на приемането на това решение съответните бюджетни кредити ще бъдат записани в бюджета като провизия в съответствие с член 49 от Финансовия регламент.

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
|  |  | p.m. | p.m. |
| 40 02 41 | Многогодишни бюджетни кредити *(Резерв за бюджетна позиция 01 04 01 03 „Европейски инвестиционен фонд — Европейски инвестиционен фонд — Провизия на платени акции от записания капитал за предоставяне на подкрепа за европейската икономика и нейното възстановяване, по-специално за малките и средните предприятия“)* | 500 000 000 | 500 000 000 |
| 01 04 01 04 | Европейски инвестиционен фонд — Изискуема част от записания капитал за предоставяне на подкрепа за европейската икономика и нейното възстановяване, по-специално за малките и средните предприятия | p.m. | p.m. |
| **Общо** | | **500 000 000** | **500 000 000** |

6. Финансиране

Тъй като почти всички маржове под таваните на МФР и наличността на специални инструменти за 2020 г. бяха изчерпани след предложения проект на коригиращ бюджет № 5, единствената възможност за финансиране на стартирането на плана за възстановяване за Европа през 2020 г. е да се увеличат таваните на поетите задължения за 2020 г. за подфункции 1а и 1б и за функция 4, както беше предложено при преразглеждането на Регламента за МФР за 2020 г. Настоящият проект на коригиращ бюджет, който може да бъде окончателно приет едва след приемането на преразглеждането на МФР, ще бъде финансиран в рамките на увеличените тавани, без да се прибягва до специални инструменти.

Предложеното преразглеждане на Регламента за МФР увеличава таваните на поетите задължения, поради което не се прилага по отношение на Обединеното кралство, тъй като член 135, параграф 2 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия предвижда, че измененията на Регламент (ЕС, Евратом) № 1311/2013 на Съвета, приети на или след датата на влизане в сила на това споразумение, не се прилагат по отношение на Обединеното кралство, *доколкото тези изменения оказват въздействие върху финансовите задължения на Обединеното кралство*. Вследствие на това настоящият проект на коригиращ бюджет № 6 не поражда нови права или задължения за Обединеното кралство: Обединеното кралство няма да участва във финансирането на настоящия ПКБ и няма да ползва нито една от програмите, чиито средства се увеличават чрез него, нито ще му бъдат възстановени средства от направените по негова линия инвестиции. За да се осигури пълна прозрачност, се предлага да бъдат създадени специални бюджетни редове за всички допълнителни бюджетни кредити, предложени в настоящия ПКБ.

В таблиците за финансирането, намиращи се в бюджетното приложение, е представено финансирането на този коригиращ бюджет от ЕС-27.

7. Обобщаваща таблица по функции от МФР

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *в EUR* | | | | | | | | |
| **Бюджетен ред** | | **Бюджет за 2020 г.** | | **Проект на коригиращ бюджет № 6/2020** | | **Бюджет за 2020 г.** | |
| **(вкл. КБ № 1—2 и ПКБ № 3—5/2020)** | | **(вкл. КБ № 1—2 и ПКБ № 3—6/2020)** | |
| **БКПЗ** | **БКП** | **БКПЗ** | **БКП** | **БКПЗ** | **БКП** |
| **1.** | **Интелигентен и приобщаващ растеж** | **83 930 597 837** | **72 353 828 442** | **10 500 000 000** | **5 500 000 000** | **94 430 597 837** | **77 853 828 442** |
| *Таван* | | *83 661 000 000* |  |  |  | *94 161 000 000* |  |
| *Марж* | |  |  |  |  |  |  |
| 1а | Конкурентоспособност за растеж и работни места | 25 284 773 982 | 22 308 071 592 | 5 500 000 000 | 3 000 000 000 | 30 784 773 982 | 25 308 071 592 |
| *От които по общия марж за поетите задължения* | | *93 773 982* |  |  |  | *93 773 982* |  |
| *Таван* | | *25 191 000 000* |  |  |  | *30 691 000 000* |  |
| *Марж* | |  |  |  |  |  |  |
| 1б | Икономическо, социално и териториално сближаване | 58 645 823 855 | 50 045 756 850 | 5 000 000 000 | 2 500 000 000 | 63 645 823 855 | 52 545 756 850 |
| *От които по общия марж за поетите задължения* | | *175 823 855* |  |  |  | *175 823 855* |  |
| *Таван* | | *58 470 000 000* |  |  |  | *63 470 000 000* |  |
| *Марж* | |  |  |  |  |  |  |
| **2.** | **Устойчив растеж: природни ресурси** | **59 907 021 051** | **57 904 492 439** |  |  | **59 907 021 051** | **57 904 492 439** |
| *Таван* | | *60 421 000 000* |  |  |  | *60 421 000 000* |  |
| *От които компенсирани от маржа за непредвидени обстоятелства* | | *- 465 323 871* |  |  |  | *- 465 323 871* |  |
| *Марж* | | *48 655 078* |  |  |  | *48 655 078* |  |
| От които: Европейски фонд за гарантиране на земеделието (ЕФГЗ) — Разходи, свързани с пазара, и преки плащания | | 43 410 105 687 | 43 380 031 798 |  |  | 43 410 105 687 | 43 380 031 798 |
| *Подтаван* | | *43 888 000 000* |  |  |  | *43 888 000 000* |  |
| *Разликата от закръгляне е изключена от изчислението на маржа* | | *888 000* |  |  |  | *888 000* |  |
| *От които компенсирани от маржа за непредвидени обстоятелства* | | *- 428 351 235* |  |  |  | *- 428 351 235* |  |
| *Марж за ЕФГЗ* | | *48 655 078* |  |  |  | *48 655 078* |  |
| **3.** | **Сигурност и гражданство** | **7 152 374 489** | **5 278 527 141** |  |  | **7 152 374 489** | **5 278 527 141** |
| *От които по Инструмента за гъвкавост* | | *1 094 414 188* |  |  |  | *1 094 414 188* |  |
| *От които по общия марж за поетите задължения* | | *2 392 402 163* |  |  |  | *2 392 402 163* |  |
| *От които по маржа за непредвидени обстоятелства* | | *714 558 138* |  |  |  | *714 558 138* |  |
| *Таван* | | *2 951 000 000* |  |  |  | *2 951 000 000* |  |
| *Марж* | |  |  |  |  |  |  |
| **4.** | **Глобална Европа** | **10 991 572 239** | **9 112 061 191** | **1 040 000 000** | **1 040 000 000** | **12 031 572 239** | **10 152 061 191** |
| *От които по маржа за непредвидени обстоятелства* | | *481 572 239* |  |  |  | *481 572 239* |  |
| *Таван* | | *10 510 000 000* |  |  |  | *11 550 000 000* |  |
| *Марж* | |  |  |  |  |  |  |
| **5.** | **Администрация** | **10 271 193 494** | **10 274 196 704** |  |  | **10 271 193 494** | **10 274 196 704** |
| *Таван* | | *11 254 000 000* |  |  |  | *11 254 000 000* |  |
| *От които компенсирани от маржа за непредвидени обстоятелства* | | *- 982 806 506* |  |  |  | *- 982 806 506* |  |
| *Марж* | |  |  |  |  |  |  |
| От които: административни разходи на институциите | | 7 955 303 132 | 7 958 306 342 |  |  | 7 955 303 132 | 7 958 306 342 |
| *Подтаван* | | *9 071 000 000* |  |  |  | *9 071 000 000* |  |
| *От които компенсирани от маржа за непредвидени обстоятелства* | | *- 982 806 506* |  |  |  | *- 982 806 506* |  |
| *Марж* | | *132 890 362* |  |  |  | *132 890 362* |  |
| **Общо** | | **172 252 759 110** | **154 923 105 917** | **11 540 000 000** | **6 540 000 000** | **183 792 759 110** | **161 463 105 917** |
| ***От които по Инструмента за гъвкавост*** | | ***1 094 414 188*** | ***1 017 029 444*** |  |  | ***1 094 414 188*** | ***1 017 029 444*** |
| ***От които по общия марж за поетите задължения*** | | ***2 662 000 000*** |  |  |  | ***2 662 000 000*** |  |
| ***От които по маржа за непредвидени обстоятелства*** | | ***1 196 130 377*** |  |  |  | ***1 196 130 377*** |  |
| ***Таван*** | | ***168 797 000 000*** | ***172 420 000 000*** |  |  | ***180 337 000 000*** | ***172 420 000 000*** |
| ***От които компенсирани от маржа за непредвидени обстоятелства*** | | ***-1 448 130 377*** |  |  |  | ***-1 448 130 377*** |  |
| ***Марж*** | | ***48 655 078*** | ***18 513 923 527*** |  |  | ***48 655 078*** | ***11 973 923 527*** |
|  | **Други специални инструменти** | **860 261 208** | **690 998 208** |  |  | **860 261 208** | **690 998 208** |
| **Всичко** | | **173 113 020 318** | **155 614 104 125** | **11 540 000 000** | **6 540 000 000** | **184 653 020 318** | **162 154 104 125** |

1. ОВ L 193, 30.7.2018 г. [↑](#footnote-ref-2)
2. ОВ L 57, 27.2.2020 г. [↑](#footnote-ref-3)
3. ОВ L 126, 21.4.2020 г. [↑](#footnote-ref-4)
4. ОВ L 126, 21.4.2020 г. [↑](#footnote-ref-5)
5. COM(2020) 180, 15.4.2020 г. [↑](#footnote-ref-6)
6. COM(2020) 190, 30.4.2020 г. [↑](#footnote-ref-7)
7. COM(2020) 421, 3.6.2020 г. [↑](#footnote-ref-8)
8. COM(2020) 456, 27.5.2020 г. [↑](#footnote-ref-9)
9. COM(2020) 446, 28.5.2020 г. [↑](#footnote-ref-10)
10. COM(2020) 404, 29.5.2020 г. [↑](#footnote-ref-11)
11. COM(2020) 407, 28.5.2020 г. [↑](#footnote-ref-12)
12. Административната подкрепа за ЕФУР понастоящем се финансира предимно от Европейския фонд за развитие. [↑](#footnote-ref-13)
13. COM(2020) 451, 27.5.2020 г. [↑](#footnote-ref-14)